open-index/open-wikipedia-markdown huggingface dataset:
నాగన్నపాలెం(మద్దిపాడు)

**నాగన్నపాలెం** ప్రకాశం జిల్లా మద్దిపాడు మండలానికి చెందిన రెవెన్యూయేతర  గ్రామం.

## రవాణా సౌకర్యాలు
నాగన్నపాలెం గ్రామం నుండి జాతీయరహదారి వరకు, రు. 80 లక్షలతో నూతనంగా నిర్మించనున్న రహదారికి, 2015,మే-24వ తేదీ ఆదివారంనాడు, భూమిపూజ నిర్వహించారు. 

## సాగు/త్రాగునీటి సౌకర్యం
ఊర చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమంలో భాగంగా, ఈ చెరువులో 2016,మే-17న, పూడికతీత కార్యక్రమం ప్రారంభించారు. సారవంతమైన ఈ మట్టిని, ఈ గ్రామ రైతులు, తమ ట్రాక్టర్లతో పొలాలకు తరలించుకొనిపోవుచున్నారు. ఈ విధంగా చేయుటవలన, తమ పొలాలకు ఎరువుల ఖర్చు తగ్గుటయేగాక, చెరువులో నీటి నిలువ సామర్ధ్యం పెరిగి, గ్రామంలో భూగర్భజలాలు అభివృద్ధి చెందగలవని రైతులు సంతోషం వ్యక్తం చేస్తున్నారు. 
## గ్రామ పంచాయతీ
2013-జూలైలో ఈ గ్రామ పంచాయతీకి నిర్వహించిన ఎన్నికలలో, ఎం.శ్రీనివాసరావు, సర్పంచిగా ఎన్నికైనారు. 

## ప్రధానపంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
# కాకర్ల సూర్యనారాయణ (విద్యను ప్రోత్సయించడం )

## మూలాలు


## వెలుపలి లింకులు
ఆగ్రా

**ఆగ్రా** నగరం ఉత్తర ప్రదేశ్‌లో, యమునా నది ఒడ్డున గలదు. మహాభారత కాలంలో దీని పేరు 'అగ్రబనా' లేదా స్వర్గం. టోలెమీ ప్రాచీన భౌగోళశాస్త్రజ్ఞుడు, తన ప్రపంచ పటంలో దీనిని ఆగ్రాగా గుర్తించాడు. ఈ నగరాన్ని నిర్మించిన వారి గురించి పలు కథనాలున్నాయి, కానీ ఎవరి ఆధీనంలో ఈ నగరముండినదో, ఈ విషయం మాత్రం చెప్పగలుగుతున్నారు. ఈ నగరం రాజా బాదల్ సింగ్ (1475) ఆధీనంలోనుండేది. 

పర్షియన్ కవి సల్మాన్ ప్రకారం రాజా జైపాల్ అనే రాజు ఆధీనంలో వుండేది, ఇతడికి మహమూద్ గజనీ నుండి సంక్రమించింది. 1506లో సికిందర్ లోడి పాలించాడు, తరువాత ఇది, మొఘల్ చక్రవర్తుల ఆధీనంలోకి వచ్చింది. ఇందులోని తాజ్ మహల్, ఆగ్రా కోట, ఫతేపూర్ సిక్రీ మూడునూ యునెస్కో వారిచే ప్రపంచ వారసత్వ ప్రదేశాలు గా, గుర్తింపబడ్డాయి.

## చూడదగిన ప్రదేశాలు
* తాజ్ మహల్ 
* ఆగ్రాకోట
* ఇతిమాద్-ఉద్- దులాహ్
* అక్బర్ సమాధి
* స్వామి భాగ్
* మన కామేశ్వర్ ఆలయం
* గురుకా తాల్
* జమా మసీద్
* చీనికాతుజా
* రాం భాగ్
* మరియం సమాధి
* మెహతా భాగ్
* కితం లేక్
* ముగల్ హెరిటేజ్ వాక్ 
* ది కాథదల్
* ఆగ్రా కోట

## చిత్రమాలిక

Image:Akbar-tomb.jpg|మొఘల్ చక్రవర్తి అక్బర్ సమాధి, ఆగ్రా దగ్గర.
Image:Dayal-bagh-12.JPG|సొఆమీ బాగ్ సమధ్, దయాల్ బాగ్.
Image:The Panch Mahal in Fatehpur Sikri.jpg|పంచమహల్ ఫతేపూర్ సిక్రీ.
AgraFort.jpg|అమర్ సింగ్ ద్వారం,  ఆగ్రాకోటలోని రెండు ద్వారాలలో ఒకటి.]]
TM from Red Fort.jpg|తాజ్ మహల్, ఆగ్రా కోట నుండి.]]


## మూలాలు

## బయటి లింకులు

* Official Website of Agra maintained by NIC
* Agra at Wikimapia
*Website designing procedure for monuments 

వర్గం:ఆగ్రా
వర్గం:ఉత్తర ప్రదేశ్ నగరాలు, పట్టణాలు
కూనపులి వెంకటేశ్వర్లు

**కూనపులి వెంకటేశ్వర్లు** ఆంధ్రప్రదేశ్ రాష్ట్రంలోని కృష్ణా జిల్లాకు చెందిన భౌతిక శాస్త్రవేత్త.
## జీవిత విశేషాలు
కూనపులి వెంకటేశ్వర్లు కృష్ణా జిల్లా నూజివీడు గ్రామంలో జూన్ 3 1916లో జన్మించారు. ఈయన తండ్రిపేరు పూర్ణయ్య. ఈయన 1939 లో ఆంధ్రా విశ్వవిద్యాలయం నుండి ఎం.ఎస్.సి పట్టాను, 1946 లో డి.ఎస్.సి పట్టాను అందుకున్నారు. 1951 లో మద్రాసు రాష్ట్ర గ్రౌండ్ వాటర్ రీసోర్సెస్ కు స్పెషల్ ఆఫీసరుగా నియమితులైనారు. ఆయన ఆ శాఖలో 1953 వరకు పనిచేసారు. అన్నామలై విశ్వవిద్యాలయంలో భౌతిక శాస్త్ర శాఖకు ఫొఫెసర్ గా, విభాగాధిపతిగా (1955-62) వరకు ఉన్నారు. కోయంబత్తూరు లోని పి.ఎస్.జి ఆర్ట్స్ కాలేజీ భౌతిక శాస్త్ర పరిశోధనాచార్యులుగా వుంటూ 1970-72 మధ్య పోస్టు గ్రాడ్యుయేట్ విద్యార్థులకు గైడుగా ఉన్నారు. ఇండియన్ అకాడమీ ఆఫ్ సైన్సెస్ వారి ఫెలోషిప్ ను 1957 లో అందుకున్నారు. 1947 లో ఇనిస్టిట్యూట్ ఆఫ్ ఫిజిక్స్ (లండన్) వారి ఫెలోషిప్ ను అందుకున్నారు. ఈయన "రామన్ ఫలితం" అంశం మీద అధ్యయనం చేసారు. పలు పరిశోధనా పత్రాలను వెలువరించారు. మెట్‌కాఫ్ బంగారు పతకాన్ని పొందారు.

## మూలాలు

## ఇతర లింకులు
* Indian Physicist Is A Visiting Professor

వర్గం:తెలుగువారిలో శాస్త్రవేత్తలు
వర్గం:భౌతిక శాస్త్రవేత్తలు
వర్గం:కృష్ణా జిల్లా శాస్త్రవేత్తలు
వర్గం:1916 జననాలు
వర్గం:ఆంధ్ర విశ్వవిద్యాలయం పూర్వ విద్యార్థులు
బి.ఎస్.మాధవరావు

**బి.ఎస్.మాధవరావు** కన్నడ దేశానికి వలస వెళ్ళిన తెలుగు కుటుంబానికి చెందిన ప్రఖ్యాత భౌతిక శాస్త్రవేత్త.
## జీవిత విశేషాలు
బి.ఎస్. మాధవరావు పూర్తీపేరు "బెంగళూరు శ్రీనివాసరావు మాధవరావు". ఆయన మే 29 1900లో బెంగళూరులో జన్మించారు. ఈయన తండ్రి పేరు శ్రీనివాసరావు. ఈయన కలకత్తా విశ్వవిద్యాలయం నుండి 1938 లో డి.ఎస్.సి డిగ్రీని పొందారు. ఇనిస్టిట్యూట్ ఆఫ్ ఆర్మమెంట్ టెక్నాలజీ (పూణె) లో బాలిస్టిక్స్ ప్రొఫెసర్ గా 1955 నుండి 1960 మధ్య కాలంలో పనిచేసారు. ఆ సంస్థలోనే పదవీ విరమణ పొందారు. తదనంతరం పూనా విశ్వవిద్యాలయంలో అప్లయిడ్ మాథమెటిక్స్ ప్రొఫెసర్ గా 1960 నుండి 1965 మధ్య పనిచేసారు. 1953 లో ఇండియన్ నేషనల్ సైన్స్ అకాడమీ, ఇండియన్ అకాడమీ ఆఫ్ సైన్సెస్ వంటి సంస్థలలో ఫెలోషిప్ అందుకున్నారు. ఈయన థియరెటిక్ ఫిజిక్స్ లో గ్రూపు థియరీ, మోడర్న్ బీజగణితం అంశాలలో పరిశోధనలు చేసారు.

ఈయన జూన్ 11 1987లో మరణించారు.

## అవార్డులు
* 1945 : ఎస్ రామానుజన్ ప్రైజ్ (మద్రాసు విశ్వవిద్యాలయం)
* ఇండియన్ అకాడమీ ఆఫ్ సైన్సెస్ లో ఫెలోషిప్, జీవిత కాల సభ్యులు.
* ఇండియన్ మాథమెటిక్స్ సొసైటీలో గౌరవ సభ్యులు.

## మూలాలు

## ఇతర లింకులు
* indian national science academy

వర్గం:తెలుగువారిలో శాస్త్రవేత్తలు
వర్గం:గణిత శాస్త్రవేత్తలు
వర్గం:1900 జననాలు
వర్గం:1987 మరణాలు
వర్గం:భౌతిక శాస్త్రవేత్తలు
వర్గం:కర్ణాటక వ్యక్తులు
మిత్రపురుగు

పంటకు మేలు చేసే సాలీడు, అక్షింతల పురుగులు, మిడతలు, తూనీగలు తదితర జీవాలను మిత్రపురుగులు గా పరిగణిస్తారు ఈ మిత్ర పురుగులు పొలంలో లేకుంటే పంటకు కీడు చేసే పురుగు పెరుగుతుంది.

కొన్ని మిత్ర పురుగులు

అక్షింత్ల పురుగు (Ladybugs) ఆహారపు అలవాట్లు :  పిలి పురుగులు అన్ని రకాల పురుగులను కొరికి తింటాయి పురుగుల అదుపు : పేనుబింక, తెలిదోమ
అల్లిక రెకకల పురుగు (Lacewings/Chrysopa) ఆహారపు అలవాట్లు త్ల్లి పురుగు పూల పుప్ప ొడష, తేనె తింటాయి, పిలి పురుగులు అన్ని రకాల పురుగులను రసింపీల్లి తింటాయి పురుగుల అదుపు పేనుబింక, తెలిదోమ, పచ్ిదోమ , తామరపురుగు, కాయతొలుచు పురుగులు వాటి గుడ్లను తింటాయి

ముసురు ఈగ (Hover Flies, aka flower flies or syrphid flies) ఆహారపు అలవాట్లు త్ల్లి ఈగలు పూల పుప్ప ొడష, తేనె తింటాయి. లారాాలు చీడ్పురుగులు తింటూ ఎదుగుతాయి పురుగుల అదుపు పేనుబింక, తామరపురుగు, చిని లారాాలు , పచ్ి పురుగు తింటాయి.

పైరేట్ నల్లి (pirate bugs) ఆహారపు అలవాట్లు అన్ని పురుగులనుండి  రసంతిని జీవిస్తాయి ఈ  పురుగుల ద్వారా  పేనుబింక, ,కాయతొలుచ్ు పురుగులు, గుడ్లి , తామరపురుగు, తెలి దోమ వంటివి అదుపు చేయవచ్చు.

## మూలాలు


వర్గం:కీటకాలు
వర్గం:వ్యవసాయం
కాకర్లపూడి కృష్ణమూర్తి

**కాకర్లపూడి కృష్ణమూర్తి** అంతర్జాతీయ ఖ్యాతి పొందిన రసాయన శాస్త్రవేత్త. ఆయన స్ఫటికాలుగా ఏర్పడని జిగట పదార్థాల రంగంలో విశేష పరిశోధనలు చేసారు.

## జీవిత విశేషాలు
ఆయన లండన్ విశ్వవిద్యాలయ ఆచార్యునిగా పనిచేస్తూ పరిశోధనలు చేసి డి.ఎన్.సి డిగ్రీని అందుకున్నారు. ఆంధ్రప్రదేశ్ లో జన్మించి నాగపూర్ విశ్వవిద్యాలయ కళాశాలకు ప్రధానాచార్యునిగా పనిచేసారు. 1940 లో పి.హెచ్.డి పొంది జీవరసాయన రంగంలో పరిశోధనలు చేసారు.
## సేవలు
ఆయన ఇండియన్ నేషనల్ సైన్స్ అకాడమీలో ఎలక్టెడ్ ఫెలోగా (1981), ఇండియన్ అకాడమీ ఆఫ్ సైన్సెస్ లో ఫెలోగా (1974), పరిశోధనా కృషి చేసారు. ఇండియన్ ఇనిస్టిట్యూట్ ఆఫ్ సైన్సెస్ (బెంగళూరు) సంస్థలో ప్రొఫెసర్ గా చాలాకాలం పనిచేసారు.

ప్రొఫెసర్ మూర్తి కార్బోహైడ్రేట్లు, స్వల్పంగా నీటిలో కరిగే చక్కెర పదార్థములు, మొదలగు వాటిపై పరిశోధనలు చేసారు. పాలీ శాకరైడ్లు, పెప్టైడో గ్లైకోన్, రాండం పాలీ శాకరైడ్ల యొక్క స్థిరీకరణ, వాటి నిర్మాణాల గురించి తొలిసారిగా పరిశోధించారు. పలు జాతీయ సంస్థల బహుమతి పురస్కారాలనందుకున్నారు. 1927 లో సర్ జె.సి.బోస్ అవార్డు అందుకున్నారు.

## మూలాలు

వర్గం:తెలుగువారిలో శాస్త్రవేత్తలు
వర్గం:రసాయన శాస్త్రవేత్తలు
బర్రి రామచంద్రరావు

**బర్రి రామచంద్రరావు** (ఆంగ్లం: Barri Ramachandra Rao) (1922 - 2005) ఐనావరణంలో అంతర్జాతీయ పేరుగాంచిన శాస్త్రవేత్త, రోదసీ రంగాన ప్రసిద్ధ పరిశోధకుడు.
## జీవిత విశేషాలు
బి.ఆర్ గా సుప్రసిద్ధులైన బర్రి రామచంద్రరావు 1922 నవంబరు 21వ తేదీన విశాఖ జిల్లా యలమంచిలిలో మత్స్యకార కుటుంబంలో జన్మించారు. ప్రాథమిక విద్యను స్వస్థలంలోనూ, ఉన్నత పాఠశాల‌, ఇంటర్మీడియట్‌ విద్యను విశాఖలో చదివి బిఎస్సీ (ఆనర్స్‌) ని ఆంధ్ర విశ్వవిద్యాలయం నుంచి పూర్తి చేశారు. ఎంఎస్సీ. (ఫిజిక్స్‌) పట్టాను 1945లో ఏయూ నుంచి అందుకొని ప్రఖ్యాత భౌతిక శాస్త్రవేత్త సూరి భగవంతం నేతృత్వంలో పరిశోధన ఏయూలోనే ప్రారం భించారు. ఆల్ట్రాసోనిక్‌ కిరణాలు...వాటి పయనం అనే అంశంపై ఆయన చేసిన పరిశోధనకుగాను 1949లో ఏయూ డాక్టరేట్‌ను ప్రకటించింది.
రామచంద్రరావు 24 సెప్టెంబరు 2005 తేదీన పరమపదించారు.

## పరిశోధనలు
ఆయన ఐనో మండలం, రోదసి, భౌతిక శాస్త్ర రంగాలలో పరిశోధనలు చేసారు. దేశంలో తొలిసారిగా అధిక వాతావరణ క్షితిజ సమాంతర వాయు వేగాల మీద పరిశోధనలు నిర్వహించి విజయులయ్యారు. అయ్హినో మండలంలోని తీరుతెన్నులు, పోకడలను కనుగొనడానికి నూతన పద్ధతులను రూపకల్పన చేసారు. రెండు లక్షల వ్యయంతో అయనొ మండలపు ధ్వని గ్రహిణిని నిర్మించారు. ఈయన కనుగొన్న పద్ధతులు ఈ రోజున ప్రపంచవ్యాప్తంగా అమలులో ఉన్నాయి.
## సేవలు
మన రాష్ట్రంలో తొలి యూనివర్శిటీ కాలేజి ఆఫ్ సైన్స్ అండ్ టెక్నాలజీకి ప్రిన్సిపాల్ గా కూడా ఖ్యాతి గడించారు. 1976, జూన్ 2 న యు.జి.సి వైస్ చైర్మన్ గా నియమితులయ్యారు. తదనంతరం నేషనల్ ఫిషరీస్ అడ్వయిజరీ బోర్డు అధ్యక్షులుగా కూడా ఉన్నారు. రాష్ట్రంలోని పలు జాతీయ విద్యా, పరిశోధక సంస్థలను సారథ్యం వహించారు. ప్రఖ్యాత శాస్త్రవేత్త ప్రొఫెసర్ సూరి భగవంతం శిష్యులుగా భౌతిక శాస్త్ర రంగంలో విశేష పరిశోధనలు చేసారు. "ఫిజిక్స్ ఆఫ్ సాలిడ్ స్టేట్స్" మొదలగు పలు గ్రంథములను రాసారు. ఆంధ్ర ప్రదేశ్ అకాడమీ ఆఫ్ సైన్సెస్ మొదలగు సంస్థల అభివృద్ధికి కృషిచేసారు.

## రాజ్యసభ సభ్యునిగా, జాతీయ నేతగా
ఆచార్య బి.ఆర్‌. రావును ఎన్నో పురస్కారాలు, పదవులు వరించాయి. ఆయన భారతదేశ రాజ్యసభ సభ్యునిగా కూడా ఉన్నారు. బెస్తవారి పల్లెలో పుట్టి పెద్దల సభకు వెళ్లడం వెనుక ఆయన మేథస్సే కారణం. 1982లో జరిగిన భారత సైన్స్‌ కాంగ్రెస్‌ సమావేశాలకు ఈయన అధ్యక్షత వహించగా ముఖ్యఅతిథిగా నాటి ప్రధాని ఇంధిరా గాంధీ హాజరయ్యారు. ఆచార్య బి.ఆర్‌. ప్రతిభ, బయోడేటా చూసి ముగ్ధురాలై అదే ఏడాది రాజ్యసభకు నామినేట్‌ చేశారు. ఆ పదవిలో ఆరేళ్ల పాటు (1982-88) కొనసాగి ఎంతో హూందాగా, రాజనీతిజ్ఞుడిగా ఖ్యాతి గాంచారు. మరో వైపు బి.ఆర్‌. ముంగిట ఎన్నో పదవులు వచ్చి వాలాయి. విశ్వ విద్యాలయాలకు పెద్దదిక్కు అయిన యు.జి.సికి రెండు పర్యాయాలు వైస్‌ ఛైర్మన్‌గా ( 1976 నుంచి 1982 వరకూ) వ్యవహరించే అవకాశం లభించింది. 1965లో ప్రతిష్ఠాత్మకమైన శాంతిస్వరూప్‌ భట్నాగర్‌ అవార్డుకు ఎంపికయ్యారు. ( 1958 - 1998 ) ప్రభుత్వ శాస్త్ర సాంకేతిక సలహదారునిగా, పలు జాతీయ పరిశోధన సంస్థలకు గౌరవ ఆచార్యునిగా, సలహదారునిగా వ్యవహరించారు. పలు ప్రతిష్ఠాత్మకమైన జర్నల్స్‌కు 300కు పైగా పరిశోధనా వ్యాసాలు రాశారు.

## మూలాలు

## ఇతర లింకులు
* PERSONAL NEWS CURRENT SCIENCE, VOL. 90, NO. 10, 25 MAY 2006 

వర్గం:తెలుగువారిలో శాస్త్రవేత్తలు
వర్గం:1922 జననాలు
వర్గం:ఖగోళ శాస్త్రవేత్తలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:విశాఖపట్నం జిల్లా శాస్త్రవేత్తలు
వర్గం:రాజ్యసభ సభ్యులు
వర్గం:2005 మరణాలు
వర్గం:ఆంధ్ర విశ్వవిద్యాలయం పూర్వ విద్యార్థులు
కృష్ణంరాజుపల్లె

**కృష్ణంరాజుపల్లె** మార్కాపురం జిల్లా గిద్దలూరు మండలానికి చెందిన రెవెన్యూయేతర గ్రామం.ఈ గ్రామం పొదలకొండపల్లి గ్రామ పంచాయతీలోని ఒక శివారు గ్రామం.
## దర్శనీయ ప్రదేశాలు/దేవాలయాలు
శ్రీరామాలయం:- ఈ ఆలయ ద్వితీయ వర్షికోత్సవం సందర్భంగా, 2015-మే నెల-22వ తేదీ శుక్రవారంనాడు, ఎడ్ల బలప్రదర్శన నిర్వహించి, గెలుపొందిన ఎడ్ల యజమానులకు బహుమతులు అందజేసెదరు.
## మూలాలు
కారుమూరువారిపాలెం

**కారుమూరువారిపాలెం** బాపట్ల జిల్లా చుండూరు మండలానికి చెందిన రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

## ప్రముఖులు
*కె.శివారెడ్డి
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

:
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:చుండూరు మండలం లోని రెవిన్యూయేతర గ్రామాలు
దావోజీపాలెం

**దావోజీపాలెం** కృష్ణా జిల్లా పెడన మండలానికి చెందిన రెవెన్యూయేతర గ్రామం.ఈ గ్రామం నందిగామ గ్రామ పంచాయతీలోని ఒక శివారు గ్రామం.
## గ్రామ భౌగోళికం
సముద్రమట్టానికి 8 మీ.ఎత్తు

## సమీప గ్రామాలు
పెడన, మచిలీపట్నం, గుడివాడ, రేపల్లె

## గ్రామంలో విద్యా సౌకర్యాలు
మండల పరిషత్ పాఠశాల

## గ్రామానికి రవాణా సౌకర్యాలు
మచిలీపట్నం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 67 కి.మీ

## గ్రామంలోని దర్శనీయ ప్రదేశాలు/దేవాలయాలు
శ్రీ విజయ అమలేశ్వరీదేవి ఆలయం:- గ్రామములోని ఈ అమ్మవారిని "అంకెం" వంశీకుల ఇలవేలుపుగా కొలుస్తారు. 1832లో "అంకెం" వంశీయులు, పశ్చిమగోదావరి జిల్లా నుండి ఇక్కడకు వలసవచ్చిన సమయంలో తమవెంట తీసికొనివచ్చిన అమ్మవారికి ప్రతిరూపమైన గరివెలకు, ఆచారంగా వస్తున్న రీతిలో, పూజలు నిర్వహించుచున్నారు. అమ్మవారి మహిమ అంతా గరివెలలోనే ఉన్నదని భక్తుల ప్రగాఢ విశ్వాసం. ప్రతి 11 సంవత్సరాలకొకసారి, అమ్మవారికి ఉత్సవాలు నిర్వహించెదరు. ఈ ఉత్సవాలలో పాల్గొనడానికి, దేశ, విదేశాలలో ఉంటున్న "అంకెం" వంశీకులు, వేలాదిగా ఇక్కడికి తరలివచ్చెదరు. ఈ ఉత్సవాలను పురస్కరించుకొని గ్రామ చెరువు వద్ద, ప్రత్యేకపూజలు నిర్వహించెదరు. ఈ సంవత్సరం అమ్మవారి ఉత్సవాలు, 2015,మే నెల-21వతెదీ నుండి, 31వతేదీ వరకు,
నిర్వహించారు. [1]&[2]
## మూలాలు

## వెలుపలి లంకెలు
[1] ఈనాడు కృష్ణా; 2015,మే-19; 5వపేజీ.[2] ఈనాడు కృష్ణా; 2015,జూన్-1; 4వపేజీ.
కుమ్మరిపాలెం (గూడూరు)

**కుమ్మరిపాలెం** కృష్ణా జిల్లా గూడూరు మండలానికి చెందిన రెవెన్యూయేతర గ్రామం.

ఈ గ్రామం మల్లవోలు గ్రామ పంచాయతీలోని ఒక శివారు గ్రామం.

## దర్శనీయ ప్రదేశాలు/దేవాలయాలు
శ్రీ ఆంజనేయస్వామివారి ఆలయం:- ఈ ఆలయంలో హనుమజ్జయంతి ఉత్సవాలు ప్రతి సంవత్సరం వైభవంగా నిర్వహించెదరు.

## గ్రామంలో విద్యా సౌకర్యాలు
జిల్లా పరిషత్తు ఉన్నత పాఠశాల.

## గ్రామానికి రవాణా సౌకర్యాలు
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 66 కి.మీ
## మూలాలు

వర్గం:గూడూరు (కృష్ణా) మండలంలోని గ్రామాలు
కింగ్ ఫిషర్ ఎయిర్ లైన్స్

కింగ్ ఫిషర్ ఎయిర్ లైన్స్ లిమిటెడ్ భారత్ ఆధారంగా పనిచేసిన ఓ ఎయిర్ లైన్ సముదాయం. ముంబయిలోని అంధేరీ(తూర్పు) ప్రాంతంలో దీని ప్రధాన కార్యాలయం ఉండేది. అదేవిధంగా రిజిష్టర్డ్ కార్యాలయం బెంగళూరులోని యు.బి.సిటీలో ఉండేది. ఇందులో చవక ధరల విమాన సంస్థ అయిన కింగ్ ఫిషర్ రెడ్ కు 50 శాతం వాటా ఉండేది. 2011 వరకు కూడా కింగ్ ఫిషర్ ఎయిర్ లైన్స్ భారతదేశంలో రెండో అతి పెద్ద దేశీయ విమాన మార్కెట్లో వాటా కలిగి ఉండేది. ఆర్థిక ఇబ్బందుల కారణంగా ఈ సంస్థను తర్వాత మూసివేశారు. 

## చరిత్ర
ప్రముఖ పారిశ్రామిక వేత్త విజయ్ మాల్య యాజమాన్యంలో కింగ్ ఫిషర్ ఎయిర్ లైన్స్ 2003లో ప్రారంభించబడింది. దీనికి మాతృ సంస్థ అయిన యునైటెడ్ బ్రేవరీస్ గ్రూపు నుంచి ఇది ఏర్పాటైంది. తన వాణిజ్య కార్యకలాపాలను కొత్తగా కొన్న నాలుగు ఎయిర్ బస్  A320-200 లతో మే 9, 2005 నుంచి ప్రారంభించింది. తొలి విమానం ముంబయి  నుంచి  ఢిల్లీ వరకు నడిచింది. తన అంతర్జాతీయ కార్యకలాపాలను సెప్టంబరు 3, 2008 లో బెంగళూరు నుంచి లండన్ కు ప్రారంభించింది. ఏది ఏమైనప్పటికీ ఈ సంస్థ కాల క్రమంలో అనేక ఆర్థిక ఇబ్బందులకు గురైంది.   అక్టోబరు 20, 2102 నాడు ఈ సంస్థకు సంబంధించిన విమాన ధ్రువీకరణ ను సస్పెండ్ చేస్తూ డి.జి.సి.ఎ. ఉత్తర్వులు జారీ చేసింది. అప్పటి ననుంచి ఎయిర్ లైన్ సంస్థ తన కార్యాకలాపాలను ఆపివేసింది. ఆతర్వాత డి.జి.సి.ఎ.కు సరైన వివరణ ఇవ్వడంలో సంస్థ విఫలమైంది. దీంతో.. ఫిబ్రవరి 2013లో దేశీయ, అంతర్జాతీయ విమానాలను నడిపడానికి అనుమతి నిరాకరిస్తూ భారత ప్రభుత్వం ప్రకటన చేసింది.   సంస్థ సి.ఈ.ఓ.  ఫిబ్రవరి 17, 2014న వైదొలిగారు. 

## గమ్యాలు
కింగ్ ఫిషర్ ఎయిర్ లైన్స్ కార్యకలాపాలను రద్దు చేసేనాటికి మొత్తం దేశీయంగా 25 గమ్య స్థానాలకు విమానాలు నడిచేవి. అదేవిధగా అంతర్జాతీయ విమానాలను కూడా 10, ఏప్రిల్ 2012 నుంచి రద్దు చేశారు. 

## విమానాలు
కింగ్ ఫిషర్ ఎయిర్ లైన్స్ యొక్క ప్రధాన విమానాల్లో ఎ.టి.ఆర్ 42,  ఎ.టి.ఆర్ 72, ఎయిర్ బస్  A320 కుటుంబానికి  చెందినవి దేశీయంగా వినియోగించేవారు. అదేవిధంగా ఎయిర్ బస్ A330-200s రకాలను అంతర్జాతీయంగా వాడేవారు. 2009 జనవరి నాటికి సంస్థ విమానాల సగటు వయస్సు 2.3 సంవత్సరాలుగా ఉండేది. 

## సేవలు
ప్రస్తుతం కింగ్ ఫిషర్ ఎయిర్ లైన్ సంస్థ ఎలాంటి సేవలను అందించడం లేదు.

## అవార్డులు-విజయాలు
ఈ సంస్థ స్థాపించిన అనతి కాలంలోనే ఎన్నో విజయాలు సాధించి పలు అవార్డులు గెలుచుకుంది:

* ఉత్తమ బోనస్ ప్రమోషన్
* ఉత్తమ వినియోగదారుల సేవలు అందించినందుకు గానూ...
* స్కై ట్రాక్స్ ప్రపంచ ఎయిర్ లైన్ అవార్డు-2010 కింద కింగ్ ఫిషర్ ఎయిర్ లైన్స్ కు మూడు గ్లోబల్ అవార్డులు దక్కాయి. 
** భారత్ లో ఉత్తమ ఎయిర్ లైన్ / మధ్య ఆసియా; ఉత్తమ క్యాబిన్ క్రూ- మధ్య ఆసియాగా పేరు ప్రఖ్యాతులు
* భారత్/ మధ్య ఆసియాలో చవక ధరల ఉత్తమ ఎయిర్ లైన్ గా కింగ్ ఫిషర్ రెడ్ పేరుగాంచింది. వీటితో పాటు ఎన్నో అవార్డులు, రివార్డులు పొందింది. 

## ప్రమాదాలు-సంఘటనలు
* ముంబయిలోని చత్రపతి శివాజీ అంతర్జాతీయ విమానాశ్రయంలో  నవంబరు10, 2009 నాడు విమానం ATR 72-212A VT-KAC రన్ వే లాండ్ అయిన తర్వాత అదుపుతప్పింది.  ఈ ప్రమాదంలో విమానం కొంత భాగం చెడిపోయినప్పటికీ అందులో ఉన్న 46 మంది ప్రయాణీకులు ప్రమాదం నుంచి బయటపడ్డారు. దీనిపై విచారణ జరిపిన పౌరవిమానాయాన శాఖ డైరెక్టర్ జనరల్ ఈ ప్రమాదంలో తుది తుది నివేదిక విడుదల చేసింది. పైలట్ తప్పిదం వల్ల ప్రమాదం జరిగిందని, అతి వేగంతో విమానాన్ని రన్ వే పై ల్యాండ్ చేయడం వల్ల విమానాన్ని అదుపు చేయలేక ప్రమాదం జరిగిందని ధ్రువీకరించారు.

## విభాగాలు
* 2004లో ఏర్పాటైన ఎయిర్ లైన్స్
* 2013లో ఏర్పాటైన ఎయిర్ లైన్స్
* భారత్ లో పనిచేయని ఎయిర్ లైన్స్
* ముంబయి ఆధారిత కంపెనీలు
* మాజీ ఐ.ఎ.టి.ఎ. సభ్యులు
* బాంబే స్టాక్ ఎక్చ్సేంజీలో నమోదైన కంపెనీల జాబితా

## మూలాలు


వర్గం:విమానయాన సంస్థలు
జరుగుల వెంకట రామ భూపాలరావు

**జరుగుల వెంకట రామ భూపాలరావు** ప్రముఖ వృక్ష శాస్త్రవేత్త. ఈయన "జె.వి.ఆర్.భూపాలరావు"గా సుప్రసిద్ధులు. శాస్త్రవేత్తగా కొత్తరకం చెరకు రకాలను వృద్ధి చేసారు.
## జీవిత విశేషాలు
జె.వి.ఆర్.భూపాలరావుగా సుపరిచితులైన ఈయన ప్రకాశం జిల్లా లోని నాయుడు పాలెంలో 1944 జూన్ 1 న జన్మించారు. తండ్రిపేరు వెంకటనరసింహారావు. 1962 లో ఆంధ్ర విశ్వవిద్యాలయం నుండి పి.యుసి (జీవశాస్త్రం) పూర్తిచేసారు. ఆచార్య ఎన్.జి.రంగా వ్యవసాయ విశ్వవిద్యాలయంలో బి.ఎస్.సి (అగ్రికల్చర్) డిగ్రీని పొందారు. ఐ.ఎ.ఆర్.ఐ. న్యూఢిల్లీ నుంచి జన్యు శాస్త్రంలో ఎం.ఎస్.సి డిగ్రీని 1968 లోపూర్తిచేసారు. 1972 లో పి.హెచ్.డి. కూడా చేసారు.

## ఉద్యోగ పర్వం
ఈయన మొదట న్యూఢిల్లీ లోని సి.ఎస్.ఐ.ఆర్ లో 1971 నుండి 73 వరకు అసిస్టెంట్ ప్రొఫెసర్ గా పనిచేసారు. 1974 నుండి 1981 వరకు జన్యు శాస్త్రవేత్తగా ఐఐహెచ్ ఆర్ (బెంగళూరు) లో పనిచేసారు. అనకాపల్లి వ్యవసాయ విశ్వవిద్యాలయ శాఖలో ఒక దశాబ్దం కాలం పనిచేసారు. ప్లాంట్ బ్లీడింగ్ అంశంలో పరిశోధనలు చేసారు. చక్కెర సమాఖ్యకు అసోసియేట్ ప్రొఫెసర్ గా యుండి చెరకు సలహాదారుగా 1993 నుండి 1996 వరకు విశేష కృషి చేసారు. 1999 నుండి 2004 వరకు ఉయ్యూరు విశ్వవిద్యాలయ శాఖలోపనిచేస్తూ ప్రధాన శాస్త్రవేత్తగా ఉంటూ పదవీవిరమణ చేసారు.

## పరిశోధనలు-అవార్డులు
ఆయన చెరకు పరిశోధనలో గణనీయమైన ఫలితాలు రాబట్టినందుకుగాను గుర్తింపుగా బంగారు పతకాన్ని అందుకున్నారు. ఆచార్య ఎన్.జి.రంగా వ్యవసాయ విశ్వవిద్యాలయం వారు వారికి "మెరిటోరియస్ సైంటిస్టు" అవార్డు ప్రదానం చేసారు. చెరకు పైరులో విశేష పరిశోధనలకు గానూ 2002-03 లో "యు.బి.రాఘవేంద్రరావు" బంగారు పతకాన్ని అందుకున్నారు. చెరకు సాగులో భూమి తయారీ నుండి సమగ్ర యాజమాన్య పద్ధతులను, ఎరువుల వినియోగం నుంచి నరికిన చెరకును ఫ్యాక్టరీలకు వెనువెంటనే తోలడం వరకు అనేక నూతన పరిశోధనాంశాలను అమలు చేయించారు. చెరకు నియంత్రణ అధికారులకు శిక్షణా కార్యక్రమాలు, రైతులకు అవగాహనా సదస్సులను నిర్వహించారు.

శాస్త్రవేత్తగా పలు శ్రేష్టమైన చెరకు రకాలుగా వృద్ధి చేసారు. మధు, విశ్వామిత్ర, కనకదుర్గ, కృష్ణ మొదలగు రకాలను వృద్ధి చెయగా కేంద్ర రాష్ట్ర ప్రభుత్వాలు అధికారికంగా విడుదల చేసాయి. 7706 అనే మరో కొత్త చెరకు రకాన్ని పలు ప్రయోగాలతో పరిశీలించి బెల్లం తయారీకి అత్యుత్తమమైన రకంగా నిర్దారించారు. రైతాంగంలో ఇది కూడా విశేష ప్రచారం పొందింది.

## మూలాలు

## ఇతర లింకులు

వర్గం:1944 జననాలు
వర్గం:తెలుగువారిలో శాస్త్రవేత్తలు
వర్గం:వృక్ష శాస్త్రవేత్తలు
వర్గం:ప్రకాశం జిల్లా శాస్త్రవేత్తలు
కాసానివారిపాలెం

**కాసానివారిపాలెం** బాపట్ల జిల్లా నగరం మండలానికి చెందిన రెవెన్యూయేతర గ్రామం.

ఈ గ్రామం పూడివాడ గ్రామపంచాయతీలోని ఒక శివారు గ్రామం.



వర్గం:నగరం మండలం లోని రెవిన్యూయేతర గ్రామాలు
పరమబ్రాత ఛటర్జీ

**పరమబ్రాత ఛటోపాధ్యాయ** (జననం: 27 జూన్, 1980) భారతీయ సినిమా, టెలివిజన్ నటుడు, దర్శకుడు.  చటర్జీ బెంగాలీ టెలివిజన్, చిత్రాలలో తన వృత్తిని ప్రారంభించాడు. భారతదేశంలోని పశ్చిమ బెంగాల్‌లో ఆయనకు గణనీయమైన గుర్తింపు ఉంది. విద్యాబాలన్, నవాజుద్దీన్ సిద్దిఖీలతో కలిసి నటించిన కహానీ (2012) లో హిందీ రంగ ప్రవేశం చేశాడు. విద్యా బాలన్ తొలి చిత్రం భలో థెకో (2003) లో కూడా నటించాడు. ప్రపంచ సంగీతంపై ఆయనకు మంచి పరిజ్ఞానం ఉంది.  చాయా మనుష్, సమంతరాల్ వంటి కొన్ని బెంగాలీ చిత్రాలకు పాడారు.

## వ్యక్తిగత జీవితం
మరంబ్రాత  పశ్చిమ బెంగాల్ లోని కోల్‌కతాలో 1880 జూన్ 27న సినీ విమర్శకులైన సతీనాథ్ ఛటర్జీ, ఆసిష్ చంద్ర ఘటక్ దంపతులకు జన్మించాడు. అతను ఆశిష్ చంద్ర ఘటక్ కు మనుమడు. సినిమా నిర్మాత రిత్విక్ ఘటక్ కు మేనల్లుడు. బెంగాలీ రచయిత్రి ,  ఉద్యమకారిణి మహా శ్వేతాదేవి అతనికి అత్త. అతను వామపక్షవాది. అతని దివంగత తల్లిని 'కామ్రేడ్' అని పిలుస్తాడు. అతను గతంలో నటి స్వస్తిక ముఖర్జీతో సంబంధంలో ఉన్నట్లు ఒప్పుకున్నాడు . అతని ప్రస్తుత స్నేహితురాలు ఇకే షౌటెన్.

## విద్య
అతను డోల్నా డే స్కూల్, అసెంబ్లీ ఆఫ్ గాడ్ చర్చి స్కూల్, కోల్‌కతా లోణి పాత భవన్ స్కూల్ లలో విద్యాభాసం చేసాడు. ఇంగ్లీష్ సాహిత్యంలో  బ్యాచిలర్, మాస్టర్స్ డిగ్రీల కోసం జాదవ్‌పూర్ విశ్వవిద్యాలయంలో చేసాడు.  యునైటెడ్ కింగ్‌డమ్‌లోని బ్రిస్టల్‌లో బ్రిస్టల్ విశ్వవిద్యాలయం నుండి ఫిల్మ్ అండ్ టివి ప్రొడక్షన్‌లో మాస్టర్స్ పొందారు. 

## వృత్తి జీవితం
ఛటర్జీ అనేక టెలివిజన్ ధారావాహికలు, టెలి-ఫిల్మ్‌లు, లఘు చిత్రాలు, చిత్రాలలో నటించాడు. అతను దర్శకత్వం వహించిన తొలి చిత్రం జియో కాకా, ఇందులో రితుపర్ణ సేన్‌గుప్తా, రుద్రానిల్ ఘోష్ నటించారు. అతని రెండవ దర్శకత్వంచిత్రం హవా బోడోల్. కహానీ విజయవంతం అయిన ఏడు నెలల తరువాత, 1986 లో తన తొలి లఘు చిత్రానికి అకాడమీ అవార్డును గెలుచుకున్న జెఫ్రీ డి. బ్రౌన్ చేత తన చిత్రం "సోల్డ్" కు సంతకం చేయించుకున్నాడు.

2011 మే 30న  అతను వారి స్వంత ప్రొడక్షన్ హౌస్, వర్క్‌షాప్ ప్రొడక్షన్స్ ప్రైవేట్ లిమిటెడ్‌ను ప్రారంభించడం ద్వారా సహోద్యోగి రుద్రానిల్ ఘోష్‌తో కలిసి నిర్మాత అయ్యాడు.

## పురస్కారాలు

* 2006 -  బెంగాలీ ఫిల్ం జర్నలిస్టు అసోసియేషన్ పురస్కారం - విజేత
* 2012 - ఆనందలోక్ పురస్కారం - విజేత
* 2013 - జీ సినిమా అరార్డ్ - నామినేషన్
* 2013 - స్క్రీన్ అవార్డు  - నామినేషన్
* 2014 - జీ బంగ్లా గౌరవ్ సమ్మాన్ పురస్కారం = విజేత

## మూలాలు

## భాహ్య లంకెలు

* 
వర్గం:1980 జననాలు
వర్గం:జీవిస్తున్న ప్రజలు
వర్గం:బాలీవుడ్
పర్సా సత్యనారాయణ

**పర్సా సత్యనారాయణ** (జూన్ 2, 1924 - మే 22, 2015) కార్మిక నేత, మార్క్సిస్టు యోధుడు.

## జననం - విద్యాభ్యాసం
వెంకటసుబ్బమ్మ, వెంకమరాజు దంపతులకు గుంటూరు జిల్లా, కంభంపాడులో జూన్ 2, 1924 న జన్మించారు. పదో ఏడు వచ్చే వరకు సోంత ఊర్లోనే ఉన్నారు. ఖమ్మం జిల్లా కొత్తగూడెంలో 1943 లో స్థిరపడ్డారు. తర్వాత తెనాలి ప్రాంతంలోని నందివెలుగులో ఉన్న తన మేనమామ ఇంటికి వెళ్లారు.

## ఉద్యమ జీవితం
19 సంవత్సరాల వయస్సులోనే కమ్యూనిస్ట్ ఉద్యమంలో చేరారు. కమ్యూనిస్ట్ ఉద్యమంలో చేరిన తొలి నాళ్లలోనే  నైజాం ప్రభుత్వానికి వ్యతి రేకంగా ప్రజలను సమీకరించి  సాయుధ పోరుకు సిద్ధం కావడమే కాకుండా పాల్వంచ ఏరియా దళ కమాండర్‌గా పనిచేసి నిజాం అకృత్యాలపై పోరు సలిపిన నేతగా పేరొందారు.  కార్మికుల జీవితాలలో వెలుగు నింప డానికి ఉద్యమాలను ఆయుధంగా చేసుకున్నాడు. ఈక్రమంలోనే సింగ రేణి కార్మికులెదుర్కొంటున్న సమస్య లపై సమర శంఖం పూరించడానికి ఆయన ఆద్యు డిగా నిలిచారు. ఇందుకుగాను పర్సా సింగరేణి కాల రీస్  ఎంపాయిస్ యూనియన్ ను స్దాపించారు. గని కార్మికుల జీవితాల్లో మార్పు కోసం అనేక పోరాటా లను ఈ యూనియన్ ద్వారా నిర్వహించారు.

ఆయనకు ఇద్దరు కుమారులు, ముగ్గురు కూతుర్లు ఉన్నారు. నిజాంకు వ్యతిరే కంగా పోరాడుతున్న క్రమంలో అరెస్టయిన పర్సా 2 సార్లు ఔరంగాబాద్ జైలు గోడలు దూకి తప్పిం చుకున్నాడు. దీంతో పర్సా సత్యనా రాయణ ఉద్యమ కదలికలపై ప్రత్యే క నిఘా పెట్టిన నైజాం సర్కార్ ఆయనను డేంజరస్ ప్రిజనర్‌గా ప్రక టించింది. సాధారణంగా ఖైదీలను ఉంచే చెర సాలలో కాకుండా ఆయనను 6 అడుగుల పొడవు, 8 అడుగుల ఎత్తున్న చీకటి చెరసాలలో నెలల తరబడి బంధించింది.

కమ్యూనిస్ట్ ఉద్యమంలో చేరిన నాటి నుండి కార్మిక శ్రేయస్సు కోసం పాటుబడిన పర్సా 1970 నుండి 2002 వరకు ఉమ్మడి ఆంధ్రప్రదేశ్ సిఐటియు రాష్ర్ట అధ్యక్షుడిగా సుదీర్ఘకాలం పనిచే శారు. అలాగే సిఐటియు అఖిల భారత కమిటీ ఉపా ధ్యక్షుడిగా పనిచేసిన పర్సా దేశంలోని కార్మికచట్టాలు కార్మికులకు ఉపయోగపడేలా ఉద్యమాలు నిర్వహించారు.

## రాజకీయ జీవితం
సిపిఎం పార్టీలో కీలక నాయకుడిగా ఉన్న అతను 1962లో పాల్వంచ శాసనసభ నియోజకవర్గం నుంచి ఎంఎల్‌ఏగా గెలుపొందారు.

## వివిధ సేవలు
# 1984లో ఖమ్మం లోక్‌సభా స్థానం నుండి జలగం వెంగళరా వుపై పోటీచేసి ఓడిపోయారు. సుదీర్ఘకాలం కమ్యూ నిస్ట్ ఉద్యమంలో వివిధ హోదాల్లో పనిచేసిన పర్సా కార్మిక పక్షపాతిగానే గుర్తింపు పొందారు. 
# సిఐటియు ఆవిర్భావం నుండి ఏపీ అధ్యక్షుడిగా పనిచేశారు.
# 1962లో పాల్వంచ ఎమ్మెల్యేగా పనిచేశారు.
# 1984లో ఖమ్మం పార్లమెంట్ స్థానం నుండి పోటీ చేశారు.
# సింగరేణి కార్మికుల సమస్యలపై ఉద్యమాల నిర్మాణంలో పర్సా కీలక పాత్ర పోషించారు.
## మరణం
తీవ్ర అనారోగ్యంతో బాధపడిన పర్సా సత్యనారాయణ పశ్చిమ గోదావరి జిల్లా, ఏలూరులోని కుమార్తె ఇంటివద్ద 2015, మే 22వ తేదీన తుది శ్వాస విడిచారు.
## మూలాలు

## ఇతర లింకులు
* నవతెలంగాణ వెబ్ సైట్, 23.05.2015

వర్గం:1924 జననాలు
వర్గం:2015 మరణాలు
వర్గం:గుంటూరు జిల్లా కమ్యూనిస్టు నాయకులు
వర్గం:ఖమ్మం జిల్లా కార్మిక నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
షార్జా

**షార్జ** ( / ʃ ɑr dʒ ə / ; అరబిక్ : الشارقة *AS-Šāriqah)* మూడవ అతిపెద్ద, మూడవ అత్యధిక జనాభా కలిగిన నగరం యునైటెడ్ అరబ్ ఎమిరేట్స్ (UAE) లో భాగం. ఇది ఉత్తర తీరంలో ఉన్న పెర్షియన్ గల్ఫ్ లో అరేబియన్ ద్వీపకల్పం .

దేశంలోని ఏడు ఎమిరేట్స్ లలో **షార్జా**, ఒకటి. మిగిలినవి అబుధాభి, దుబాయ్, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్.
1971 డిసెంబరు 2 న 7 ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి.

వర్గం:యునైటెడ్ అరబ్ ఎమిరేట్స్
వర్గం:షార్జా
అల్లెం

thumb|అల్లెం పట్టిన అల్లుడికి మిఠాయిలు తినిపిస్తున్న అత్త
**అల్లెం** అనేది హిందూ వివాహ వ్యవస్థలో ఒక ఆచారంగా కొన్ని ప్రాంతాలలో ఉంది. కుమార్తెకు వివాహం చేసిన తరువాత అల్లుణ్ణి ఆరు నెలలు తమ యింటిలో ఉంచడాన్ని "అల్లెం పెట్టడం" అంటారు. ఆరుమాసాలు బాగా పౌష్టికాహారాన్నిచ్చి బలంగా తయారుచేస్తే కూతురి కడుపున ఆరోగ్యకరమైన పిల్లలు పుడతారని వారి నమ్మకం.
## ఆచార విశేషాలు
పాతకాలంలో అన్నిప్రాంతాల్లో చాలా చిన్న వయసులో పెళ్ళి చేసేవారు.కొందరు అమ్మాయి యుక్తవయస్కురాలు కాకముందే చేస్తే కొందరు ఆ తర్వాత 3,4 ఏళ్లకే..... సరే పెళ్లయ్యాక ఎన్నేళ్లకో అమ్మాయిలు కాపురాలకు వచ్చేవారు...ఈలోగా అమ్మాయిని అత్తారింటికి పంపేముందు అల్లుడిని "అల్లెం"కు పిలిచేవారు. ఈ అల్లెం పెట్టడం కొన్ని నెలలపాటు సాగేది.
## అల్లెం పెట్టే పద్దతి
* ఈ అల్లెం సమయంలో రోజూ అల్లుడు గారికి రకరకాల ఆహారపదార్థాలు (శాకాహార, మాంసాహార పదార్థాలు) చేసి పెడతారు.ఇక పిండివంటలు చెప్పాల్సిన పనేలేదు. నేతి అత్తరాసులు (అరిసెలు, లడ్డు, కజ్జికాయలు..అంతేనా మళ్లీ వీటిని నెయ్యిలో కలుపుకుని తినాలి.
* ఇక అల్లుడు గారు నీడపట్టున తింటూ కాలక్షేపం చెయ్యడం, మరీ విసుగనిపిస్తే అలా పొలాలవెంట షికార్లు తిరిగిరావటం.....
* ఈ అల్లెం పెళ్ళి కొడుకుల వంటిమీద ఈగ వాలితే ఆ శరీరం నునుపుకు అది జారిపోవాలిట.....
* మరీ ఇంతలా తినిపించినప్పుడు స్థూలకాయులు అవుతారనుకోకండి....
* గ్రామీణ క్రీడలకు సంబంధించిన రాతిగుండును ఎత్తటం కూడా చెయ్యాలి...
* అందుకే ఈ రాతిగుండ్లకు "అల్లెం గుండు" అనే పేరు వచ్చింది..... (ఆ గుండును భుజమ్మీదకు ఎత్తుకుని వీపు మీదుగా కిందకు జారవిడవాలి)
* పట్టణీకరణ, పనుల వత్తిడి, యాంత్రికజీవన విధానలు, గ్రామాల సాంస్కృతిక విధ్వంసం.....ఏదైతేనేం ఈ ఆచారం మాయమైనా "అల్లెం పెళ్లికొడుకు" అనే మాట మాత్రం అక్కడక్కడా వినిపిస్తుంది.....

## అర్ధం
ఈ అల్లెం, అల్లెము అన్న పదానికి మూలం "అల్లిరము" అన్న పదం. పెళ్ళి అయిన తోడనే యల్లునిఁ బిలిచి యత్తవారింటఁబెట్టెడు విందు, మనుగుడుపు, అల్లిరము అన్న పదానికి అర్ధం విందు అని.

## అల్లెం పద ప్రాచీనత
ఈ పదం కొన్ని వందల ఏళ్లనాటిది......
పదకవితాపితామహుడు అన్నమయ్య ఈ సంకీర్తనలో ఆ దేవదేవుడిని అల్లీరము/అల్లెం తిందువు రమ్మని పిలుస్తున్న గేయాన్ని చూడండి

 విచ్చేయవయ్యా వేంకటాచలము పొంత
 కచ్చుగా నేమున్నచోటి కచ్యుత నారాయణా॥

 అల్లనాడు లంక సాధించందరు మెచ్చగ
 మల్లడి నయోధ్యకు మరలినట్లు
 యెల్లగా గైలాసయాత్ర కేగి కమ్మరి మరలి
 వెల్లివిరి ద్వారకకు విచ్చేసినట్లు॥

 యెన్నికెతో గోమంతమెక్కి జయము చేకొని
 మన్ననతో మధురకు మరలినట్లు
 అన్నిచోట్లానుండి అల్లిరము లారగించ
 వెన్నుడవై వేడుకతో విచ్చేసినట్లు॥

 వహికెక్క ద్రిపురాలవనితల బోధించి
 మహి నిందిరవొద్దికి మరలినట్లు
 విహగగమన శ్రీవేంకటేశ మమ్ము గావ
 విహితమై నామతిలో విచ్చేసినట్లు॥

## మూలాలు

## బయటి లింకులు
* గోపిరెడ్డి శ్రీనివాస రెడ్డి గారి ఫేస్ బుక్ వివరణ ఆధారంగా 

వర్గం:ఆచారాలు
నేతి శ్రీరామశర్మ

**నేతి శ్రీరామశర్మ** సంగీత విద్వాంసులు. వీరు ఆకాశవాణి నిలయ విద్వాంసులుగా విశాఖపట్నం, విజయవాడ, హైదరాబాద్ ఉద్యోగ బాధ్యతలు నిర్వహించి అచ్చటనే పదవీ విరమణ పొందారు.
## జీవిత విశేషాలు
నేతి శ్రీరామశర్మ కృష్ణా జిల్లా లోని వల్లభాపురంలో లక్ష్మీనారాయణ, సీతారామమ్మ దంపతులకు 1928 నవంబరు 14 న జన్మించారు. ఈయన తండ్రి తండ్రి హరికథా భాగవతులైన కారణాన, విజయవాడలో గాయక సార్వభౌమ కీ.శే. పారుపల్లి రామకృష్ణయ్య పంతులు వద్ద వయొలిన్, గాత్ర సంగీతం, గురుకుల పద్ధతిలో శిక్షణనందుకున్నారు. అచట ప్రముఖ సంగీత విద్వాంసులు మంగళంపల్లి బాలమురళీకృష్ణ, అన్నవరపు రామస్వామి గార్లు ఈయనతో పాటు అచట అభ్యసించినవారే. అచట వయోలిన్ విధ్వాంసునిగా విశేష ప్రతిభకనబరచారు.

## ఉద్యోగ జీవితం
ఆయన 1958 లో ఆల్ ఇండియా రేడియోలో స్ఠాప్ ఆర్టిస్టుగా చేరారు. అచట 1988 వరకు కొనసాగారు. ఉద్యోగ నిర్వహణలోను, ఆకాశవాణి జాతీయ సమ్మేళనాలలోను జాతీయంగా ప్రసిద్ధులైన సంగీత విద్వాంసులందరికీ వయొలిన్ సహకారం అందించి వారి ప్రశంసలందుకున్నారు. ఆయన వందలమంది విద్యార్థులకి గురుకుల పద్ధతిలో సంగీత శిక్షణనందించారు. రేడియో ద్వారా సంగీత పాఠాలు కూడా కొద్దికాలం నిర్వహించారు.ఆయన గురువులైన పారుపల్లి, సుసర్ల దక్షిణామూర్తి శాస్త్రుల వర్థంతులు, జయంతి ఉత్సవాలు ఘనంగా నిర్వహించారు. ఆయన అనేకమంది ప్రజ్యాత సంగీతకారులకూ శిక్షణనిచ్చారు. అందుకే శిష్యులందరూ అత్యంత ఆత్మీయంగా ‘సంగీతానంద’ బిరుదుతో ఘనంగా సత్కరించారు.

ఆయన అనేక సంగీత సాహిత్య సంస్థలకు లక్షకుపైగా ధన సహాయం అందించిన వితరణశీలి. వినయశీలియైన వయొలిన్ విద్వాంసులు నేతి శ్రీరామశర్మ 84 ఏళ్ళ వయస్సులో మే 2 2012 న హైదరాబాద్‌లో స్వగృహంలో స్వర్గస్తులైనారు.

## అవార్డులు
* 2006 : శ్రీ పొట్టి శ్రీరాములు తెలుగు విశ్వవిద్యాలయం ప్రతిభా పురస్కారం.

## మూలాలు

## ఇతర లింకులు
* http://www.saaranimusic.org/musicians/musicians.php?edi=74

వర్గం:తెలుగువారిలో సంగీతకారులు
వర్గం:వాయులీన విద్వాంసులు
వర్గం:1928 జననాలు
వర్గం:2012 మరణాలు
వర్గం:కృష్ణా జిల్లా సంగీత విద్వాంసులు
వర్గం:రేడియో ప్రముఖులు
వర్గం:కృష్ణా జిల్లా ఆకాశవాణి కళాకారులు
ఎన్.సి.గోపాలాచారి

**ఎన్.సి.గోపాలాచారి** పొగాకు సేద్య రంగ శాస్త్రవేత్త. ఆయన పొగాకు సేద్య విధానాలపై విశేష పరిశోధనలు చేసారు.
## జీవిత విశేషాలు
ఆయన స్వగ్రామం తూర్పు గోదావరి జిల్లా ఆర్తమూరు. ఆయన రాజమండ్రిలో అక్టోబరు 5 1925 న జన్మించారు. బాపట్ల వ్యవసాయ కళాశాలలో గ్రాడ్యుయేషన్ పూర్తిచేసి, బనారస్ హిందూ విశ్వవిద్యాలయంలో ఎం.ఎస్.సి (అగ్రికల్చర్) పూర్తి చేసి (1950), 1961 లో పి.హెచ్.డి పూర్తి చేసారు.

## ఉద్యోగపర్వం
ఆయన తొలిగా కోయంబత్తూరు వ్యవసాయ కళాశాలలో రసాయనశాస్త్ర సహాయకులుగా (1951) చేరారు. 1952 లో రాజమండ్రి లోని సెంట్రల్ టుబాకో రీసెర్చె ఇనిస్టిట్యూట్ లో ప్లాంట్ ఫిజియాలజీ రీసెర్చి అసిస్టెంటుగా పరిశోధనలు చేసారు. మాస్కో స్టేట్ యూనివర్శిటీలో రెండున్నర సంవత్సరాలు పోస్టు డాక్టరల్ రీసెర్చి (1959-62) చేసి వ్యవసాయంలో రేడియో ఐసోటోపుల వినియోగం గూర్చి అధ్యయనం చేసారు. 1962 లో వెంకటేశ్వర విశ్వవిద్యాలయం, తిరుపతిలో బోటనీ విభాగంలో సి.ఎస్.ఐ.ఆర్ సైంటిఫిక్ ఆఫీసరుగా ఉంటూ పి.జి.విద్యార్థులకు A method to determine the terminal enzymes catalyses, peroxides and poly phenol oxidase మీద బోధించారు. తదనంతరం రాజమండ్రి సి.టి.ఆర్.ఐలో బయో కెమిస్టుగా చేరి, డైరక్టరుగా పదోన్నతి పొంది (1972) పదవీ విరమణ చేసారు. ఈయన హయాంలో ఈ పరిశోధనాలయం ఎంతగానో అభివృద్ధి చెందింది. నూతన పరిశోధన భవన సముదాయాన్ని, అత్యాధునిక పరిశోధన సంపత్తిని, పలు వినూత్న పరిశోధన విభాగాలను అందుకొని సి.టి.ఆర్.ఐ మహోన్నత దశకు చేరుకున్నది.

## పరిశోధనలు
ఈయన పారిశ్రామిక వ్యర్థాల నుండి ఉష్ణశక్తిని పొంది పొగాకు క్యూరింగుకు ఉపయోగించి, ప్రత్యామ్నాయ శక్తి వనరులను కనుగొనడం ద్వారా 30 శాతం వ్యయాన్ని తగ్గించారు. "లో ప్రొపైల్ బార్న్" రూపకల్పన చేసి 42 శాతం ఇంధనాన్ని, 21 గంటలు సమయాన్ని అదా చేసారు. ఈ పరిశోధన దేశవ్యాప్త విజయం పొందింది.ఈయన 1982 లో సోలార్ బార్న్ ను రూపకల్పన చేసారు. దీని ఫలితంగా దాదాపు 60 శాతం ఇంధనం ఆదా అయింది.

## రచనలు
అనేక పుస్తకాలను రచించారు. ఆయన 1984 లో "టొబాకో", 1985 లో "టొబాకో ఆఫ్ ఇండియా", అనే ప్రసిద్ధ గ్రంథాలను వ్రాసారు.
## గౌరవ చిహ్నం
ఈయన జాతీయ స్థాయిలో అనేక ప్రతిష్ఠాత్మక టొబాకో సంస్థలలో గౌరవ పదవులు నిర్వహించారు. జపాన్, జర్మనీ దేశాలలో ప్రభుత్వం తరపున పర్యటించారు. రాజమండ్రి పట్టణానికి దేశవ్యాప్త ఘనతను చేకూర్చిన ఈయన గౌరవార్థం ఐ.సి.ఎ.ఆర్ సెంట్రల్ టొబాకో రీసెర్చి ఇనిస్టిట్యూషన్ ఉన్న ఒక వీధికి ఈయన పేరుతో "ఎన్.సి.గోపాలాచారి రోడ్డు" అని నామకరణం చేసారు.

## అస్తమయం
ఆయన జనవరి 18, 2012 న మరణించారు.

## మూలాలు

## ఇతర లింకులు

వర్గం:తెలుగువారిలో శాస్త్రవేత్తలు
వర్గం:1925 జననాలు
వర్గం:వృక్ష శాస్త్రవేత్తలు
వర్గం:2012 మరణాలు
వర్గం:తూర్పు గోదావరి జిల్లా శాస్త్రవేత్తలు
దామెర్ల

**దామెర్ల** మార్కాపురం జిల్లా కొమరోలు మండలానికి చెందిన రెవెన్యూయేతర గ్రామం. ఈ గ్రామం కొమరోలు గ్రామ పంచాయతీ పరిధిలోని గ్రామం.శ్రీ సిద్ధేశ్వరస్వామివారి ఆలయం:- ఈ ఆలయం **దామెర్ల** చెరువుగట్టున ఉంది. ఈ ఆలయ ఆవరణలో, శ్రీ గాయత్రీ విఙాన ఆశ్రమ పాఠశాల ఉంది. ఈ పాఠశాలలో 7 నుండి 12 సంవత్సరాల వయసుగల అనాథ చిన్నారులను చేర్చుకొని ఉచిత వసతి కల్పించెదరు.
## మూలాలు

## వెలుపలి లంకెలు
పొలిశెట్టి లింగయ్య

**పొలిశెట్టి లింగయ్య** (1970 - మే 15, 2012) రచయిత, గాయకుడు, పల్లె సుద్దులు ఒడిసిపట్టి వాటిని ప్రపంచానికి పరిచయం చేసిన అక్షరకెరటం.

## జననం - విద్యాభ్యాసం
పొలిశెట్టి నారాయణ, లింగమ్మ దంపతులకు నల్గొండ జిల్లా, వేములపల్లి మండలం, సల్కునూరు గ్రామంలో 1970 లో జన్మించాడు. 8వ తరగతి చదువు మధ్యలోనే ఆపుచేశాడు.

పేదరికంలో పుట్టడం వల్ల చుట్టు ఉన్న సమాజంలో రుగ్మతలపై అవగాహన పెంచుకున్నాడు. పాటను ఆయుధంగా మలుచుకొని వాటిని రూపుమాపాలని ప్రయత్రించాడు. ప్రజానాట్యమండలిలో చేరి ప్రజా పాటలు ఆలకిస్తూ పల్లె సుద్దులను సృష్టించి పల్లె సుద్దుల బ్రహ్మగా పేరు తెచ్చుకొని ప్రజల పాటలు పేరుతో పుస్తకాన్ని వెలువరించాడు.

రాజీవ్ గాంధీ చనిపోయిన తర్వాత ‘‘రాజీవ్‌కు జోహర్లు’’ పేరుతో పాటలు రాసి, ఆ పాటల క్యాసెట్‌ను 14 భాషల్లో విడుదలచేశాడు. అది దేశవ్యాప్త గుర్తింపు తెచ్చింది.

## పాటలు
జానపదాల్లో మరదలు పిల్లా బాలమ్మ బాగున్నవా - ఈ బావ నీకు యాదున్నడా అంటూ బావ మరదళ్ల మధ్య ఆటపట్టించే పాటలు, లవ్‌ర్యాప్, గజ్జెల గంగోళి, కోటమైసమ్మ, దండు మైసమ్మ పాటలు గీత ఆడియో రికార్డింగ్ ద్వారా సారంగపాణి, వరంగల్ శంకర్నచే పాడించారు. సారా ఉద్యమంలో భాగంగా మరో దండోరా పేరుతో అబ్బబ్బ సారాయి పోతే పోయిందిరో అంటు ఉర్రూతలూగించాడు. పోలీసు అమరవీరులను స్మరిస్తూ రూపొందించిన శ్రద్ధాంజలి ఆల్బమ్ ఉన్నతాధికారుల ప్రశంశలు పొందింది. తెలంగాణ పౌరుషాన్ని చాటుతూ వీర తెలంగాణ, పోరు తెలంగాణ, వచ్చెర తెలంగాణ లాంటి పాటలు కట్టాడు.

## సినిమా పాటలు
# ఆ నవ్వులేమాయేనే స్వర్ణక్క - స్వర్ణక్క
# అత్తరు సాయబు మంచోడమ్మ -  ఆల్ రౌండర్
# గింత కూరుంటెయ్యమ్మో, గింత బువ్వుంటేయమ్మో - పిట్టలదొర
# అణా, బేడా, చారాణా, ఆఠాణా రేటు కాదు - శ్రీదేవి నర్సింగ్ హోం
# అమ్మను మించి దైవమున్నడా ఆత్మను మించి అర్థమున్నదా - 20వ శతాబ్దం

## మరణం
2012, మే 15 న ఆనారోగ్యంతో కన్నుమూశారు.

## మూలాలు
* జానపదాలకు ప్రాణం పోసిన పొలిశెట్టి (కుందుకూరి సుదర్శన్, నమస్తే తెలంగాణ 15.05.2015)

## ఇతర లంకెలు
# యూట్యూబ్ లో అత్తరు సాయబు మంచోడమ్మ పాట
# యూట్యూబ్ లో అమ్మను మించి దైవమున్నడా ఆత్మను మించి అర్థమున్నదా పాట

వర్గం:1970 జననాలు
వర్గం:తెలుగు సినిమా పాటల రచయితలు
వర్గం:2012 మరణాలు
వర్గం:నల్గొండ జిల్లా సినిమా పాటల రచయితలు
వర్గం:నల్గొండ జిల్లా రచయితలు
గంజరబోయినవారిపాలెం

**గంజరబోయినపాలెం** ఆంధ్రప్రదేశ్ రాష్ట్రంలోని బాపట్ల జిల్లా చెరుకుపల్లి మండలానికి చెందిన రెవెన్యూయేతర గ్రామం. ఇది ఆంధ్ర ప్రాంతానికి చెందినది. ఇది  ఒంగోలు నుండి తూర్పున 65 కి.మీ దూరంలో ఉంది. చీరాల నగర్ నుండి 7 కి.మీ దూరంలో ఉంది. రాష్ట్ర రాజధాని హైదరాబాద్ నుండి 314 కి.మీ దూరంలో ఉంది.

గవినివారిపాలెం పిన్ కోడ్ 523166,  పోస్టల్ ప్రధాన కార్యాలయం ఇపురుపాలెం.

తోటవారిపాలెం (5 కి.మీ), బుర్లవారిపాలెం (6 కి.మీ), ఎన్.టి.ఆర్. నగర్ (6 కి.మీ), చీతార్ విహార్ (6 కి.మీ), విజయనగర్ కాలనీ (7 కి.మీ) గవినివారిపాలెంకు సమీపంలోని గ్రామాలు. గవినివారిపాలెం ఉత్తరాన బాపట్ల మండలం, పశ్చిమాన వేటపాలెం మండలం, తూర్పున కర్లపాలెం మండలం, పశ్చిమాన కారంచేడు మండలం చుట్టూ ఉంది.

చీరాల, బాపట్ల, పొన్నూరు, చిలకలూరిపేట గవినివారిపాలెంకు సమీపంలోని నగరాలు.

ఈ ప్రదేశం ప్రకాశం జిల్లా మరియు గుంటూరు జిల్లా సరిహద్దులో ఉంది. గుంటూరు జిల్లా బాపట్ల ఈ ప్రదేశం వైపు ఉత్తరాన ఉంది. ఇది బంగాళాఖాతానికి దగ్గరగా ఉంది. వాతావరణంలో తేమ ఉండే అవకాశం ఉంది.

## గ్రామ పంచాయతీ
ఈ గ్రామం బలుసులవారిపాలెం గ్రామ పంచాయతీ పరిధిలోని గ్రామం. 
## దర్శనీయ ప్రదేశాలు/దేవాలయాలు
గ్రామ దేవత శ్రీ శంకరమ్మ అమ్మవారి ఆలయం:- ఈ ఆలయంలో అమ్మవారి వార్షిక కొలుపులు, 2015,మే-20వ తేదీ బుధవారం నుండి, 24వతేదీ ఆదివారం వరకు, వైభవంగా నిర్వహించారు. ఐదవరోజైన ఆదివారంనాడు, ఆలయంలో ప్రత్యేకపూజలు నిర్వహించారు. జలధిలో నుండి అమ్మవారిని బయటకుతీసి, గ్రామోత్సవం నిర్వహించారు. ఆలయ ప్రవేశం అనంతరం, భక్తులు, అమ్మవారికి మొక్కుబడులు తీర్చుకున్నారు. మహిళలు అమ్మవారికి పసుపు, కుంకుమలు, నూతన వస్త్రాలు సమర్పించి, పొంగళ్ళు నైవేద్యంగా సమర్పించారు. అనంతరం భక్తులకు అమ్మవారి తీర్ధప్రసాదాలు అందజేసినారు.  

## మూలాలు

వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
నీలాయపాలెం

**నీలాయపాలెం** బాపట్ల జిల్లా చినగంజాం మండలానికి చెందిన రెవెన్యూయేతర గ్రామం.

## గ్రామంలోని దర్శనీయ ప్రదేశాలు, దేవాలయాలు
శ్రీ ప్రసన్న వేంకటేశ్వరస్వామివారి ఆలయం:- నీలాయపాలెం గ్రామ పొలిమేరలో వెలసిన ఈ ఆలయంలో, 2015, మే24వ తేదీ ఆదివారంనాడు, శ్రీ శ్రీనివాస కళ్యాణం, కన్నులపండువగా నిర్వహించారు. తిరుమల తిరుపతి దేవస్థానం నుండి వచ్చిన వేదపండితుల ఆధ్వర్యంలో పూజ కార్యక్రమాలను చేపట్టినారు. తిరుమల నుండి తెచ్చిన దేవేరుల విగ్రహాలను ప్రత్యేకపూలమాలలతో అలంకరించారు. తిరుమలలో శ్రీవారికి చేసినట్లుగానే కళ్యాణ మహ్ఫోత్సవాన్ని అత్యంత వైభవంగా నిర్వహించారు. హోమపూజలు నిర్వహించారు. కళ్యాణ మహోత్సవం అనంతరం, తిరుమలనుండి తెచ్చిన ప్రత్యేక మాలలను, తలంబ్రాలను భక్తులకు అందజేసినారు. పొలాల మధ్య, పొలిమేర ప్రాంతములో ఉన్న ఆలయమైననూ, మండుటెండలను గూడా లెక్కచేయక, భక్తిశ్రద్ధలతో, భక్తులు ఎక్కువసంఖ్యలో, ఈ కార్యక్రమానికి తరలివచ్చారు. చినగంజాము, ఇంకొల్లు, నీలాయపాలెం, ఉప్పుగుండూరు మదలైన గ్రామాలనుండి గూడా భక్తులు విచ్చేసి, శ్రీవారి కళ్యాణ మహోత్సవాన్ని తిలకించి పులకించిపోయినారు. ఈ సందర్భంగా, ఆలయ కమిటీవారు భక్తుల దాహార్తి తీర్చడానికి చల్లని మజ్జిగ అందజేసినారు. కళ్యాణ మహోత్సవం అనంతరం, విచ్చేసిన భక్తులకు అన్నసంతర్పణ చేసారు. [1]

## గ్రామంలో ప్రధాన పంటలు
వరి. అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
బోదనంపాడు (మాచర్ల)

**బోదనంపాడు** పల్నాడు జిల్లా మాచెర్ల మండలానికి చెందిన  రెవెన్యూయేతర గ్రామం. 

ఈ గ్రామం నాగులవరం గ్రామ పంచాయతీ పరిధిలోని గ్రామం.

## మూలాలు

:



వర్గం:మాచర్ల మండలం లోని రెవిన్యూయేతర గ్రామాలు
వి.రెడ్డిపాలెం

**వి.రెడ్డిపాలెం** గుంటూరు జిల్లా రొంపిచర్ల మండలానికి చెందిన గ్రామం.

## గ్రామంలో విద్యా సౌకర్యాలు
జిల్లా పరిషత్తు ఉన్నత పాఠశాల:- ఈ గ్రామానికి చెందిన శ్రీ ఎ.శ్రీనివాసరెడ్డి, మండల పరిధిలోని గోగులపాడు ఎస్.టి.కాలనీలోని ప్రభుత్వ ప్రాథమిక పాఠశాలలో ఉపాధ్యాయులుగా పనిచేయుచున్నారు. వీరి కుమార్తె యశ్వతా ఊర్మిళ, చిన్నతనం నుండి ప్రభుత్వ పాఠశాలలలోనే చదువుచూ, 2014-15 విద్యాసంవత్సరంలో, ఈ పాఠశాలలో 10వ తరగతి పరీక్షలు వ్రాయగా, ఆ పరీక్షలలో ఆమె, 10/10 గ్రేడ్ మార్కులు సాధించినది. ఈమె మండలంలోనే తొలిసారిగా ఈ ఘనత సాధించి, తన గ్రామానికీ మరియూ తన పాఠశాలకూ పేరుతెచ్చినది.

వర్గం:రొంపిచర్ల (గుంటూరు జిల్లా) మండలం లోని రెవిన్యూయేతర గ్రామాలు
గోవిందరాజు రామకృష్ణారావు

**గోవిందరాజు రామకృష్ణారావు** తెలుగు రచయిత, అనువాదకుడు. 
## జీవిత విశేషాలు

వర్ధమాన తెలుగు రచయిత్రులకు ప్రముఖ కవి, రాజ్యసభ సభ్యుడు, జ్ఞానపీఠ్‌ అవార్డు గ్రహీత డాక్టర్‌ సి. నారాయణరెడ్డి తన సతీమణి సుశీలా నారాయణ రెడ్డి పేర ఒక ట్రస్టును ఏర్పాటు చేశారు.ట్రస్టు ద్వారా నలుగురు వర్ధమాన రచయిత్రుల రచనల అచ్చుకు ఆర్థిక సహాయం అందజేస్తారు.ఈ ట్రస్టుకు గోవిందరాజు రామకృష్ణారావు అధ్యక్షులుగా ఉన్నారు.

## రచనలు
### కథాసంపుటాలు
# గోవిందరాజు రామకృష్ణారావు కథలు
# చింతతోపు
# శిల్పి
# కనువిప్పు కథలు
# రజయోగం
### అనువాదాలు
# Man with Mission Mandali Venkata Krishna Rao(by Govindaraju Ramakrishna Rao,published by Potti Sreeramulu Telugu University)

## పురస్కారాలు
* 2015లో తెలుగు విశ్వవిద్యాలయం సాహితీ పురస్కారం 2012 (అనంతాకాశం పుస్తకానికి)

## మూలాలు

వర్గం:తెలుగు రచయితలు
వర్గం:తెలుగు అనువాదకులు
పోడు

**పోడు** కృష్ణా జిల్లా కృత్తివెన్ను మండలానికి చెందిన రెవెన్యూయేతర గ్రామం.ఈ గ్రామం నిడమర్రు గ్రామ పంచాయతీ పరిధిలోని గ్రామం.

## గ్రామంలో విద్యా సౌకర్యాలు
జిల్లా పరిషత్తు ఉన్నత పాఠశాల:- ఈ పాఠశాలలో, 2014=15 విద్యాసంవత్సరంలో, 10వ తరగతి చదివి పరీక్షలు వ్రాసిన ఆముదాలపల్లి ఉమాదేవి, 10/10 గ్రేడ్ మార్కులు సాధించింది. మరియూ జల్లా ధర్మరాజు, ఎరగాని నవీన్ కుమార్ అను విద్యర్ధులు 9.7 గ్రేడ్ మార్కులు సంపాదించారు.

మండల పరిషత్ పాఠశాల, పోడు

## గ్రామానికి రవాణా సౌకర్యాలు
జువ్వలపాలెం, జక్కారం నుండి రోడ్డురవాణా సౌకర్యం ఉంది. రైల్వేవెస్టేషన్; విజయవాడ 84 కి.మీ
## మూలాలు
అశ్విన్ మహేష్

**అశ్విన్ మహేశ్** ఒక రాజకీయ నాయకుడు, మాజీ ఖగోళవేత్త, మాజీ నాసా శాస్త్రవేత్త  లోక్ సత్తా పార్టీ నాయకులు. ప్రస్తుతం లోక్ సత్తా పార్టీ "జాతీయ కార్యాచరణ సమితి"లో సభ్యులుగా ఉన్నారు. ఆయన Bangalore Political Action Committee (BPAC) కి వ్యవస్థాపక సభ్యుడు కూడా. 2009 లో ఆయనకు "అశోకా ఫెలోషిప్" లభించింది.

## వ్యక్తిగత జీవితం
అశ్విన్ మహేశ్ చదువు బెంగళూరులోని 'ఆర్మీ హై స్కూల్', చెన్నై లోని 'విద్యా మందిర్ సెకండరీ స్కూల్' లలో జరిగింది. తర్వాత 'సెయింట్ జోసెఫ్ కాలేజ్ ఆఫ్ ఆర్ట్స్ అండ్ సైన్సు' లో భౌతిక శాస్త్రం చదివారు. ఆ తర్వాత పాండిచ్చేరి విశ్వవిద్యాలయం నుండి యం.బి.ఎ చేసారు. వాండర్‌బిల్ట్ విశ్వవిద్యాలయంలో ఖగోళశాస్త్రం లో ఎమ్మెస్ చేసారు. యూనివర్సిటీ ఆఫ్ వాషింగ్టన్ లో వాతావరణ శాస్త్రంలో పీ.హెచ్.డీ చేసారు.

## వృత్తి
నాసాలో రీసెర్చ్ ఫాకల్టీగా పనిచేసారు. ఆయన ఒక నక్షత్రాన్ని కనుగొన్నారు. 'the companion to LkHα 234' అని దానికి నామకరణం చేసారు. ఒక దశాబ్దం పాటు వాతావరణ శాస్త్రవేత్తగా అంటార్కిటికా ఖండంలో మేఘాలను, మంచునూ అధ్యయనం చేసారు.

అమెరికా నుండి తిరిగి వచ్చాక ఆయన బెంగళూరు ఐ.ఐ.యం, ఐ.ఐ.ఎస్.సి లలో పరిశోధకుడిగానే కాక కర్నాటక ప్రభుత్వ అర్బన్ అఫైర్స్ ఆఫీస్ లో అర్బన్ రీసెర్చ్ స్ట్రాటజిస్ట్ గా ఉన్నారు  1998 లో ఆయన ఇండియా టుగెదర్ అనే అంతర్జాల పత్రికకు సహ వ్యవస్థాపకులు. అశ్విన్ బెంగళూర్ లో జరిగిన ఎన్నో పట్టణ అభివృద్ధి కార్యకరమాలకు మూలకారకుడు. ట్రాఫిక్ నిర్వహణ పరిష్కారాలు, చెరువులను కాపాడటం లాంటివి వాటిలో ఉన్నాయి. బెంగళూరు ఇన్ఫ్రాస్ట్రక్చర్ అండ్ డెవలప్మెంట్ టాస్క్ ఫోర్సు ఎజెండాలో ఆయన పాత్ర ఉంది. 

## రాజకీయం
* Corruption Saaku అనే సంస్థలో ప్రధాన పాత్ర వహించారు. తర్వాత India Against Corruption యొక్క డిమాండ్ ఐన కర్ణాటకలో జనలోక్‌పాల్ బిల్ కోసం ఎంతో కృషి చేసారు.  
* Wired UK యొక్క "The Smart List 2012: ప్రపంచాన్ని మార్చే 50మంది" అనే దానిలో చోటు సంపాదించుకున్నారు.
* 2012లో కర్నాటక శాసన మండలి ఎన్నికలలో పోటీ చేసారు. ఈ ఎన్నికల సమయంలో ప్రజలను వోటర్లగా నమోదు చేయించడం కోసం 'మిస్స్‌డ్ కాల్' ప్రచారం చేసారు, తద్వారా 15,000 మంది వోటర్లుగా నమోదయ్యారు.
* 2013లో కర్నాటక శాసన సభ ఎన్నికలలో బొమ్మనహళ్లి నియోజకవర్గం నుండి పోటీ చేసారు.

## మూలాలు

## ఇతర లింకులు
# http://ashwinmahesh.in/
# http://indiatoday.intoday.in/story/bpac-karnataka-polls-lok-satta-candidates/1/270189.html
# http://www.deccanchronicle.com/130509/news-politics/article/karnataka-polls-new-voters-old-politics-wins

వర్గం:రాజకీయ నాయకులు
వర్గం:ఖగోళ శాస్త్రవేత్తలు
మదిన సుభద్రమ్మ

**మదిన సుభద్రమ్మ** లేదా **మదిన సుభద్రయ్యమ్మ** (జ: 1781 - మ: ?) శ్రీ సర్ మహారాజా గోడే నారాయణ గజపతి రాయుడు గారి మేనత్త,  మదిన జగ్గారాయుడుగారి తల్లి. శతకములు రచియించిన స్త్రీలలో నీమె యగ్రగణ్యురాలని కందుకూరి వీరేశలింగము పంతులుగారు కవిచరిత్రమునందు వ్రాసియున్నారు. ఈమె తరిగొండ వెంగమాంబకు సమకాలీనురాలు. ఈమె శ్రీరామ దండకము, రఘునాయక శతకము, కేశవ శతకము, కృష్ణ శతకము, రాఘవరామ శతకము రచియించెను.

## తెలుగు కావ్యములు
**తెలుగు కావ్యములు** మదిన సుభద్రయ్యమ్మ 1893 సంవత్సరంలో రచించిన పుస్తకం. దీనిని కవయిత్రి మేనల్లుళ్లయిన శ్రీ రాజా గోడె నారాయణ గజపతి రాయనింగారు సి. ఐ. ఇ. వారివల్ల ఎడిట్ చేయబడి శ్రీ పరవస్తు శ్రీనివాస భట్టనాధాచార్యులయ్యవారలుంగారిచే విశాఖపట్టణమున ఆర్యవర ముద్రాశాలలో అచ్చువేసి ప్రకటింపంబడెను.

ఇందులో శ్రీ రామ దండకము; శ్రీ కోదండరామ శతకము మొదలగు వానిలోని పద్యములు; శ్రీ హరి రమేశ పద్యములు; శ్రీ రంగేశ్వర పద్యములు; శ్రీ సింహాచలాధీశ్వర పద్యములు; శ్రీ రఘునాయక శతకము; శ్రీ వేంకటేశ శతకములోని పద్యములు; శ్రీ కేశవ శతకము; శ్రీ కృష్ణ శతకము; శ్రీ సింహగిరి శతకములోని పద్యములు, శ్రీ రాఘవ రామ శతకము ఉన్నాయి.

## ఉదాహరణ పద్యాలు
ఈమె కవనధోరణిని తెలుపుటకై యీమె రచితములని కవిచరిత్రలో వ్రాసిన రెండు పద్యములు:


ఉ. శ్రీరమణీకళత్ర సరసీరుహ నేత్ర జగత్పవిత్ర స
త్సారసబృందమిత్రసురసన్నుతిపాత్ర నరేంద్రపుత్ర శృం
గారసమగ్రగాత్ర జనకర్మవిదారణకృచ్చరిత్ర శ్రీ
నారదమౌనిగీతచరణా రఘునాయక దీనపోషకా.

ఉ. మన్ననదప్పియున్న యెడ మక్కువగల్గినవారి నేనియున్
దిన్నగ మందలించినను దెల్లముగామది నొవ్వకుండునే
యన్నకు ధార్తరాష్ట్రునకు నాదరమొప్ప హితోపదేశమి
ట్లెన్నగ జేసి యావిదురు డేమి ఫలంబును జెందె గేశవా!


## మూలాలు

వర్గం:తెలుగు కవయిత్రులు
వర్గం:1781 జననాలు
వర్గం:శతక కవయిత్రులు
1781

**1781** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి: విలియం పిట్ ది యంగర్ 21 సంవత్సరాల వయస్సులో గ్రేట్ బ్రిటన్ పార్లమెంటులోకి ప్రవేశించాడు. తరువాతి కాలంలో అతడు గ్రేట్ బ్రిటన్ కు ప్రధానమంత్రి అయ్యాడు. 
* జనవరి 1: పారిశ్రామిక విప్లవం : ఇంగ్లాండ్‌లోని సెవెర్న్ నదికి ఇనుప వంతెనను తెరిచారు.
* జనవరి 6: జెర్సీ యుద్ధం : ఛానల్ దీవులలో జెర్సీని ఆక్రమించకుండా బ్రిటిష్ దళాలు ఫ్రెంచ్ దళాల‌ను నిరోధించాయి.
* ఫిబ్రవరి 3: నాల్గవ ఆంగ్లో-డచ్ యుద్ధం &ndash; సింట్ యుస్టాటియస్ ఆక్రమణ: బ్రిటిష్ దళాలు డచ్ కరేబియన్ ద్వీపం సింట్ యుస్టాటియస్ను స్వాధీనం చేసుకున్నాయి.
* మార్చి 13: సర్ విలియం హెర్షెల్ యురేనస్ గ్రహాన్ని కనుగొన్నాడు. వాస్తవానికి అతను దీనిని గ్రేట్ బ్రిటన్ రాజు జార్జ్ III గౌరవార్థం *జార్జియం సిడస్* (జార్జ్ స్టార్) అని పేరు పెట్టాడు
* మే 18: లిమా నుండి పంపిన స్పానిష్ సైన్యం ఇన్కా తిరుగుబాట్లను అణిచివేసింది. టుపాక్ అమారు II ను బంధించి క్రూరంగా చంపేసింది.
* సెప్టెంబర్ 4: కాలిఫోర్నియాలోని 44 మంది స్పానిష్ వలస వాసుల బృందం లాస్ ఏంజలెస్‌‌ నగరాన్ని స్థాపించింది. వారు దానికి పెట్టిన పేరు *ఎల్ ప్యూబ్లో డి న్యుస్ట్రా సెనోరా లా రీనా డి లాస్ ఏంజిల్స్ డి పోర్సియున్‌కులా* .
* నవంబర్ 29: ఆంగ్ల బానిస వ్యాపారులు అక్రాలో తీసుకున్న సుమారు 142 మంది బానిసలను కరేబియన్ సముద్రంలోకి బ్రతికి ఉండగానే బానిస ఓడ *జోంగ్* నుండి సముద్రం లోకి తోసెయ్యడం మొదలుపెట్టారు. మిగిలి ఉన్నవారికి ఆహారాన్నొఇ సర్దుబాటు చేసేందుకు ఈ పని చేసారు. ఆ తరువాత వారి యజమానులు తమకు జరిగిన నష్టంలో కొంత భాగాన్ని బీమా సంస్థల నుండి తిరిగి పొందటానికి ప్రయత్నించారు.
* తేదీ తెలియదు: కార్ల్ విల్హెల్మ్ షీలే టంగ్స్టన్‌ను కనుగొన్నాడు.
* తేదీ తెలియదు: చార్లెస్ మెస్సియర్ మెస్సియర్ వస్తువుల తుది జాబితాను ప్రచురించాడు.
*
*

## జననాలు
* ఫిబ్రవరి 17: **[[రెనే లేనెక్|రెని థియోఫిల్ హయసింత్ లెనెక్]]** ఫ్రెంచి వైద్యుడు. (మ.1826) 
* ఏప్రిల్ 3: భగవాన్ స్వామినారాయణ్, భారత ఆధ్యాత్మిక గురువు (మ. 1830) 
* జూన్ 9: జార్జ్ స్టీఫెన్సన్, ఇంగ్లీష్ ఇంజనీర్, రైల్వే లోకోమోటివ్ లైన*లోకోమోషన్* నం 1, *రాకెట్* ల రూపకర్త (మ .1848 )
* మదిన సుభద్రమ్మ, తెలుగు కవయిత్రి.
*

## మరణాలు
*

## పురస్కారాలు

## మూలాలు


*
గొల్లపాలెం (కృత్తివెన్ను)

**గొల్లపాలెం,** కృష్ణా జిల్లా కృత్తివెన్ను మండలానికి చెందిన రెవెన్యూయేతర గ్రామం. ఈ గ్రామం కొమాళ్ళపూడి  గ్రామ పంచాయతీ పరిధిలోని ఒక చిన్న గ్రామం.

## గ్రామ ప్రముఖులు
ఈ గ్రామానికి చెందిన బోయిన లక్ష్మణరాజు, విశాఖపట్నంలోని ఉక్కు కర్మాగారంలో పనిచేస్తున్నారు. ఇతను 2012వ సంవత్సరంలో ఉత్తమ ఉద్యోగిగా ఎంపికచేసి, కేంద్రమంత్రి చేతులమీదుగా పురస్కారాన్ని అందజేసినారు. [1]

## గ్రామ విశేషాలు
80 కుటుంబాలు, 350 మంది జనాభా ఉన్న ఈ గ్రామంలో, కొంతమంది కష్టపడి ప్రభుత్వ పాఠశాలలో చదువుకుని, పైకివచ్చి, మన రాష్ట్రంలోనేగాక, ఇతర రాష్ట్రాలలో గూడా ఉద్యోగాలు చేస్తున్నారు. వీరందరూ కలిసి తాము పుట్టిపెరిగిన గ్రామాన్ని అభివృద్ధిచేయాలనే ఆలోచనతో, 2014,ఫిబ్రవరి-1వ తేదీనాడు "శ్రీ కృష్ణ యాదవ సంక్షేమ సంఘం" అను సంఘాన్ని స్థాపించి, గ్రామాభివృద్ధికి పాటుపడుచున్నారు. వీరు ప్రతి నెలా కొంత నగదును గ్రామానికి పంపుచూ, గ్రామంలో అభివృద్ధి కార్యక్రమాలు చేపట్టుచున్నారు. [1]

గొల్లపాలెం కృష్ణా జిల్లా, కృతివెన్ను మండలంలో ఉన్న ఒక ద్వీపం. ఈ ద్వీపంలో చినగొల్లపాలెం, పెద్ద గొల్లపాలెం అను రెండు ఊళ్ళు ఉన్నాయి. ఈ ద్వీపంలో కొబ్బరి, సర్వీ, చేపలు విరివిగా లభిస్తాయి. ఈ ద్వీపం పశ్చిమ గోదావరి జిల్లా మొగల్తూరు మండలం కాళీపట్నం రేవుకి ఆనుకుని ఉంది. కొబ్బరి చెట్లు, సర్వీ చెట్లతో ఉండే ఆ ద్వీపంలో సముద్రతీరం గుంటలతో నిండి ఉంటుంది. అందువల్ల ఈ ద్వీపం పర్యాటకులకు అనువైన స్థలం కాదు. కనుక ఈ ద్వీపం పర్యాటక ప్రాంతంగా అభివృద్ధి చెందలేదు. బంగాళా ఖాతంలో ఉన్న ఈ ద్వీపానికి చేరాలంటే పడవలో వెళ్ళాలి. ఈ ద్వీపంలో సముద్రపు రొయ్యలు, పీతలు, సందువా, కోణం, వంజరం, పండుగప్ప, సొరచేపలు, ఎండు రొయ్యలు, ఎండు చేపలు వంటివి దొరుకుతాయి.ఇక్కడ సుమారు 15000 వేల జనాభా ఉన్నారు.
 
పెద గొల్లపాలెం బీచ్ మాఘపౌర్ణమి సందర్భంగా 2017, ఫిబ్రవరి-10వతేదీ శుక్రవారంనాడు భక్తులతో కిటకిటలాడినది. సముద్రస్నానాలు చేయడానికి వచ్చినవారితో నిండిపోయింది. నిడమర్రు పంచాయతీ పరిధిలోని ఈ బీచ్‌లో, తెల్లవారుఝాము నుండియే భక్తులు సముద్రస్నాలకు పోటెత్తినారు. ఐదు రోజుల క్రితం నిడమర్రు గ్రామస్థులకు సముద్రపు వేట వలలలో శ్రీ సీతారాములు, ఆంజనేయ విగ్రహాలు దొరకటంతో వాట్ని ముస్తాబు చేసి ఈ సందర్భంగా సాగర తీరంలో ఉంచారు. సముద్రస్నాలా అనంతరం భక్తులంతా శ్రీ సీతారాముల విగ్రహాలకు ప్రత్యేకపూజలు నిర్వహించారు. [2]

## గ్రామంలో విద్యా సౌకర్యాలు
మండల పరిషత్ ఉన్నత పాఠశాల ఉంది.

## గ్రామానికి రవాణా సౌకర్యాలు
సింగరాయపాలెం, అల్లూరునుండి రోడ్డురవాణా సౌకర్యం ఉంది. రైల్వేస్టేషన్; విజయవాడ 79 కి.మీ

## మూలాలు
[1] ఈనాడు కృష్ణా; 2015,మే-27; 8వపేజీ.
[2] ఈనాడు కృష్ణా; 2017,ఫిబ్రవరి-11; 13వపేజీ.

వర్గం:వికీ గ్రామ వ్యాసాల ప్రాజెక్టు
సోడియం అసిటేట్

**సోడియం అసిటేట్** అనునది ఒక రసాయనిక సమ్మేళన పదార్థం.సోడియం, అసెటిక్ ఆమ్ల చర్య ఫలితంగా ఏర్పడిన సోడియం లవణం.ఈ సోడియం సమ్మేళనాన్ని సోడియం ఈథనోయేట్ అని కూడా అంటారు.ఈ సమ్మేళనం యొక్క ఎంపిరికల్ ఫార్ములా CH3COONa, సక్షింప్తంగా NaOAc.

## భౌతిక ధర్మాలు
ఇది రంగు లేని ఒక సోడియం సమ్మేళనం. ఈ సమ్మేళనం పలుఉపయోగాలు కలిగిఉన్నది. నీరు, ఆల్కహాల్, హైడ్రోజన్, సల్పర్ డై ఆక్సైడ్‌లలో సోడియం అసిటేట్ కరుగుతుంది.15&nbsp;°C వద్ద మిథనాల్‌లో 100 గ్రాముల ఆల్కహాల్‌లో 16 గ్రాముల సోడియం అసిటేట్ కరుగుతుంది.అలాగే ఇథనాల్ లో15&nbsp;°C వద్ద 5.3 గ్రాములు, అసిటోన్‌లో 0.5 గ్రాములు కరుగుతుంది.వినెగర్ వాసన కలిగియున్నది.అణుఫార్ములా:C2H3NaO2.అణుభారం:83.033గ్రాం/మోల్.

## రసాయనిక చర్యలు.
బ్రోమోఈథేన్ వంటి ఆల్కైల్ హేలినాయిడులతో సోడియం అసిటేట్‌ను చర్య చెందించి ఎస్టరులను ఏర్పరచ వచ్చును. ఈ చర్యను వేగవంతం చెయ్యుటకుసీసియం లవణాలను ఉత్పేరకాలుగా ఉపయోగిస్తారు.
:CH3COONa + BrCH2CH3 → CH3COOCH2CH3 + NaBr
## ఉత్పత్తి
పారిశ్రామికంగా గ్లాసియల్ అసిటిక్ ఆమ్లం, సోడియం హైడ్రోక్సైడ్‌లనుండి సోడియం అసిటేట్‌ను ఉత్పత్తి చెయ్యుదురు .
:CH3COOH + NaOH → CH3COONa + H2O
## వినియోగం

;పరిశ్రమలలో :	సోడియం అసిటేట్‌ను జౌళి /వస్త్ర పరిశ్రమలలో, ఉత్పత్తిఅగు వ్యర్ధనీటిలోని సల్ఫ్యురిక్ ఆమ్లాన్ని తటస్థికరించుటకు ఉపయోగిస్తారు.	అనిలిన్ రంగులను ఉపయోగించునప్పుడు ప్రకాశంనిరోధించు కారకంగా ఉపయోగిస్తారు. అలాగే ఉరగాయలు, చెడి పోకుండా ఎక్కువ కాలం నిల్వ ఉంచుటకై తయారీలోఉపయోగిస్తారు. తోళ్ళను పదును చెయ్యుటలో కూడా ఉపయోగిస్తారు. క్లోరో ప్రేన్, సింతేటిక్ రాబ్బరులను వల్కనైజింగు చెయ్యుటకు వినియోగిస్తారు. డిస్పోజల్ కాటన్ ప్యాడ్ ఉపయోగించు కాటన్ ప్రాసెస్^లో ఉపయోగిస్తారు. స్థిర విద్యుతు ఏర్పడకుండా చెయ్యుటకు ఉపయోగిస్తారు.
;కాంక్రీట్ నిర్మాణంలలో:కాంక్రిట్ నిర్మాణాలలో కాంక్రీట్ రంధ్రాలనుండి నీరు బయటకు లేదా లోపలి చొచ్చుకొని పోకుండా కాంక్రీటు లేపనంగా నిరోధిస్తుంది.
;ఆహార పదార్థాలలో:ఆహార పదార్థాలలో మసాలా రూపంలో వాడెదరు. కొన్నిసందర్భాలలో సోడియం ది అసిటేట్ గా (1:1 నిష్పత్తిలో సోడియం అసిటేట్, అసిటిక్ ఆమ్లాలను మిశ్రమం చేసి ఆహార పదార్థాలలో ఉపయోగిస్తారు. పొటాటో చిప్స్‌కు ఉప్పు, వెనిగర్ రుచిరావటానికి ఉపయోగిస్తారు.
;బఫర్ ద్రావనాలలో:ద్రవాల pH ని స్థిరంగా ఉంచుటకై సోడియం అసిటేట్, అసిటిక్ ఆమ్లాల మిశ్రమాన్ని బఫ్ఫర్ ద్రావణంగా ఉపయోగిస్తారు. ముఖ్యంగా జీవరసాయనాల వినియోగ సమయంలో ఉపయోగిస్తారు .
;హిటింగు ప్యాడ్:సోడియం అసిటేట్ ని హిటింగ్ ప్యాడ్‌లలో, చేతులను వెచ్చగా ఉంచు పరికరాలలో, హాట్ అయిస్‌లో ఉపయోగిస్తారు.

## మూలాలు

వర్గం:సోడియం సమ్మేళనాలు
వర్గం:అకర్బన సమ్మేళనాలు